Държавен вестник, бр. 114, 2025 г., стр. 73

БРОЙ  114	
Д Ъ Р Ж А В Е Н  В Е С Т Н И К 	
СТР.  73   
удостоверяващи вписаните обстоятелства, 
обявените актове и други документи.
(3) Всяко вписване и обявяване на обстоя­
телства и актове в регистъра има дата и 
регистърен номер.“
§ 6. В чл. 6 се правят следните изменения 
и допълнения:
1. Алинея 1 се отменя.
2. В ал. 2 след думата „партида“ се добавя 
„на предприемача“.
3. Алинеи 8 и 9 се отменят.
§ 7. Създават се чл. 6а – 6в:
„Чл. 6а. (1) Електронната партида на длъж­
ника – физическо лице, съдържа следните 
раздели:
1. раздел „Данни за длъжника“, който 
съдържа:
а) партиден номер, който се генерира ав­
томатично;
б) имена;
в) единен граждански номер (ЕГН) за бъл­
гарските граждани; личен номер на чужденец 
(ЛНЧ) или място и дата на раждане за чужд 
гражданин;
г) настоящ адрес;
д) номер на съдебното производство по 
несъстоятелност и единен код на съда;
2. раздел „Несъстоятелност“, който съдър­
жа подлежащите на вписване обстоятелства 
и подлежащите на обявяване актове относно 
несъстоятелността на длъжник – физическо 
лице;
3. раздел „Погасяване на задължения“, 
който съдържа подлежащите на вписване 
обстоятелства и обявените актове относно 
предпоставките за погасяване на задължения 
на длъжника – физическо лице;
4. раздел „Призовки и съобщения“, където 
се вписват и обявяват всички призовки, пока­
ни и други съобщения, освен ако в Закона за 
несъстоятелност на физическите лица изрично 
не е предвидено друго.
(2) Актовете на съда по несъстоятелността, 
посочени в раздели „Несъстоятелност“ и „По­
гасяване на задължения“, се вписват и обявяват. 
Към съответния акт се вписват и обявяват 
жалбите и възраженията по него, както и 
актовете на въззивния и на касационния съд.
(3) Вписват се и изрично посочените в 
чл. 6б и 6в обстоятелства.
(4) Доколкото изрично не е предвидено 
друго, за всички актове на съда и на остана­
лите участници в производството се вписват: 
вид на акта, качество на издателя, дата на 
акта, дата на обявяване. Вписването на други 
обстоятелства се посочва към съответния акт.
(5) Вписаните обстоятелства въз основа 
на отменен акт се заличават и се вписват 
съответните нови обстоятелства.
Чл. 6б. (1) Раздел „Несъстоятелност“ се 
състои от секции, структурирани съобразно 
етапите на производството.
(2) Секция „Откриване на производството“ 
съдържа:
1. молба за откриване на производството; 
молбата се изпраща за вписване след отстра­
няване на нередовностите, ако има такива;
2. решение за откриване на производството; 
вписват се: номер и дата на съдебното решение; 
съд, постановил акта; правно основание на 
акта; незабавно изпълнение на акта; дата на 
откриване на производството, която съвпада 
с датата на решението; срок за обжалване 
и компетентен съд; срок за предявяване на 
вземанията; главно, вторично или частично 
производство в зависимост от това дали ком­
петентността следва от член 3, параграф 1, 2 
или 4 на Регламент (ЕС) 2015/848;
3. решение за отхвърляне на молбата за 
откриване на производство по несъстоятел­
ност; вписват се: номер и дата на съдебното 
решение; съд, постановил акта; правно осно­
вание на акта;
4. синдик; вписват се: име, адрес, телефон 
и електронна поща на назначения синдик; 
дата, номер на акта, с който е назначен; съд, 
постановил акта; правно основание на акта; 
дата на встъпване в правомощията и дата на 
освобождаване.
(3) Секция „Производство при липса на 
имущество“ съдържа:
1. решение за откриване и спиране на 
производството; вписват се номер и дата на 
съдебното решение; съд, постановил акта; 
правно основание на акта; дали подлежи на 
незабавно изпълнение; компетентен съд и 
срок за обжалване;
2. решение за възобновяване на произ­
водството; вписва се срок за предявяване на 
вземанията;
3. решение за отхвърляне на искането за 
възобновяване;
4. решение за обявяване в несъстоятелност 
и прекратяване на производството; вписва 
се датата на влизане в сила на решението за 
прекратяване на производството.
(4) Секция „Предявяване на вземанията“ 
съдържа:
1. списък на вземанията – приети, непри­
ети, допълнително приети, служебно приети; 
списъците се представят за обявяване от 
синдика;
2. решение за одобряване на списъка на 
вземанията.
(5) Секция „Опис на имуществото“ съдържа 
изготвения от синдика опис на имуществото 
на длъжника. Описът се представя за обявя­
ване от синдика.
(6) Секция „План за погасяване“ съдържа:
1. съобщение до предложителя на плана 
за отстраняване на недостатъци;
2. определение на съда за недопускане на 
плана;